คะแฟนหนูมีก้อนเนื้อในคอ2 ก้อนใหญ่แล้วค่ะมันเกิดจากอะไรคะกดไม่เจ็บเวลากลืนน้ำลายกินข้าวไม่มีอาการใดๆค่ะอยากรู้ว่ามันเกิดจากสาเหตุอะไรรักษาหายไหมโรคอะไรคะ
สวัสดีค่ะ ก้อนเนื้อในลำคอ หากหมายถึงอยู่ภายในช่องปากและลำคอ โดยมี 2 ก้อน อยู่ฝังซ้ายและขวา ก็น่าจะเป็นต่อมท้อนซิลค่ะ ซึ่งหากไม่ได้มีอาการผิดปกติอะไร คือไม่ปวด กลืนน้ำลาย กลืนอาหารแล้วไม่เจ็บ หรือไม่ได้ทำให้มีอาการนอนกรนเสียงดัง มีการหยุดหายใจขณะหลับ ก็ไม่ได้ถือว่าผิดปกติอะไร ไม่จำเป็นต้องรักษาหรือทำอะไร โดยทั้งนี้ ขนาดของต่อมทอนซิลในแต่ละคนจะมีขนาดไม่เท่ากันได้ หรือขนาดของต่อมทอนซิล 2 ข้าง ก็ไม่จำเป็นต้องเท่ากันค่ะแต่หากมีอาการผิดปกติ เช่น ปวด เจ็บเวลากลืนน้ำลาย หรือต่อมทอนซิลโตขึ้นเรื่อยๆ หรือทำให้มีอาการนอนกรนเสียงดัง มีการหยุดหายใจขณะหลับ เป็นต้น ก็ควรต้องไปพบแพทย์เพื่อตรวจรักษาค่ะแต่หากก้อนอยู่ภายนอกลำคอ คืออยู่ที่ผิวหนังภายนอก ก็จะเกิดได้จากหลายสาเหตุ เช่น ต่อมน้ำเหลืองโต วัณโรคต่อมน้ำเหลือง มะเร็งต่อมน้ำเหลือง ต่อมไทรอยด์โต ก้อนเนื้องอกหรือมะเร็งต่างๆ เป็นต้น ซึ่งหากก้อนอยู่ภายนอกลำคอ และมีอาการโตขึ้นเรื่อยๆ ก็ควรไปพบแพทย์เพื่อตรวจหาสาเหตุค่ะ